                     BOSNA I HERCEGOVINA
            FEDERACIJA BOSNE I HERCEGOVINE
 MINISTARSTVO PRIVREDE TUZLANSKOG KANTONA 
                                  T U Z L A 

PODNOSIOCIMA PRIJAVE JAVNOG POZIVA 
za sufinansiranje infrastrukturnih projekata jedinica lokalne samouprave na području Tuzlanskog kantona u 2026. godini
Poštovani,

Ugovor o implementaciji nepovratnih novčanih sredstava i Obrazac izvještaja o utrošku sredstava detaljno definišu rok utroška i pravdanja finansijskih sredstava, kako sredstava Ministarstva privrede Tuzlanskog kantona (u daljem tekstu: Ministarstvo), tako i vlastitih sredstava, kao i mjere koje će Ministarstvo poduzeti u slučaju kada korisnik sredstava ne opravda sredstva.

Ministarstvo je ovlašteno da protiv onih korisnika koji ne opravdaju sredstva, podnese i krivične prijave u skladu sa članom 268. - Obmana pri dobijanju kredita ili drugih pogodnosti, Krivičnog zakona u Federaciji Bosne i Hercegovine („Službene novine Federacije BiH“, br. 36/03, 37/03, 21/04, 69/04, 18/05 i 42/10) koji glasi:
„Ko s ciljem da za sebe ili drugog pribavi kredit, ulagačka sredstva, subvencije ili kakvu drugu pogodnost, davatelju kredita ili osobi nadležnoj za odobravanje pogodnosti dade neistinite ili nepotpune podatke o imovinskom stanju ili druge podatke značajne za dobivanje kredita ili druge pogodnosti, kaznit će se kaznom zatvora…“
Korisnik sredstava koji je odabran na osnovu lažnih podataka koje je dao u Prijavnom obrascu ili u Obrascu izjave, sam snosi rizik za sve štetne posljedice koje po njega mogu nastupiti u slučaju davanja neistinitih podataka za dobivanje sredstava Ministarstva.
U cilju poštivanja odredbi Zakona o sukobu interesa u organima vlasti u Federaciji Bosne i Hercegovine od strane izabranih dužnosnika, nosilaca izvršnih funkcija i savjetnika u vršenju javnih funkcija, želimo Vas podsjetiti na poštivanje odredbi Zakona o sukobu interesa u organima vlasti u Federaciji Bosne i Hercegovine („Službene novine Federacije BiH“, broj: 70/08).

Korisnik sredstava koji je potpisao Ugovor sa Ministarstvom, sam snosi rizik za povrede odredbi naprijed navedenog Zakona. 


                                                                                   MINISTARSTVO PRIVREDE
                                                                                   TUZLANSKOG KANTONA 

Tuzla, 21.08.2026. godine
	




___________________________
(naziv podnosioca prijave)

Vezano za učešće u Javnom pozivu za sufinansiranje infrastrukturnih projekata jedinica lokalne samouprave na području Tuzlanskog kantona u 2026. godini, koji je raspisalo Ministarstvo privrede Tuzlanskog kantona, dana 21.08.2026. godine, dajemo sljedeću

I Z J A V U

1. Da su svi podaci navedeni u Prijavnom obrascu tačni i istiniti, a dostavljena dokumentacija vjerodostojna i potpuna.
2. Da ćemo osigurati vlastito učešće i/ili sredstva iz drugih izvora potrebna za realizaciju Projekta, u iznosu i procentu navedenim u Prijavnom obrascu.
3. Da ćemo sredstva dodijeljena od strane Ministarstva privrede Tuzlanskog kantona koristiti isključivo namjenski, za finansiranje prihvatljivih troškova projekta utvrđenih Javnim pozivom i zaključenim ugovorom. 
4. Da ćemo utrošak ukupnih sredstava predviđenih za realizaciju Projekta, kako vlastitih sredstava, tako i sredstava Ministarstva i sredstava iz drugih izvora, pravdati odgovarajućom dokumentacijom datiranom ne ranije od dana objave Javnog poziva.
5. Da isti prihvatljivi trošak projekta koji se finansira sredstvima Ministarstva privrede neće biti finansiran niti pravdan iz drugog izvora finansiranja.
6. Da ćemo se, u skladu sa zaključenim ugovorom, obavezati da na vidnom mjestu na infrastrukturnom objektu istaknemo da je isti sufinansiran sredstvima Vlade Tuzlanskog kantona, uz obavezno isticanje grba Vlade Tuzlanskog kantona i naziva Ministarstva privrede Tuzlanskog kantona, u skladu sa grafičkim standardima dostupnim na zvaničnoj internet stranici Vlade Tuzlanskog kantona.
7. Da prihvatamo da Ministarstvo privrede Tuzlanskog kantona može izvršiti administrativnu i terensku kontrolu podataka iz Prijave, uvid u realizaciju Projekta, kao i provjeru kod nadležnih institucija radi utvrđivanja tačnosti dostavljenih podataka.
8. Da ćemo Ministarstvu privrede Tuzlanskog kantona, na njegov zahtjev, dostaviti svu dodatnu dokumentaciju potrebnu za provođenje kontrole namjenskog korištenja dodijeljenih sredstava.
9. Da smo upoznati sa uslovima Javnog poziva i Programa o utvrđivanju uslova, kriterija i postupka za raspodjelu sredstava sa pozicije „Podrška razvoju Kantona“, te da ih u cjelosti prihvatamo.
10. Da smo saglasni da Ministarstvo privrede Tuzlanskog kantona obrađuje podatke sadržane u ovoj Prijavi i pratećoj dokumentaciji, uključujući i lične podatke ovlaštenih/odgovornih lica, u svrhu provođenja postupka po Javnom pozivu, donošenja odluke o dodjeli sredstava, zaključenja i realizacije ugovora, provođenja kontrole namjenskog korištenja sredstava i izvještavanja nadležnih organa, u skladu sa Zakonom o zaštiti ličnih podataka Bosne i Hercegovine.
11. Da smo pročitali i razumjeli akt Ministarstva od 21.08.2026. godine, koji je sastavni dio Obrasca izjave.
Izjavljujemo da smo svjesni da davanje netačnih ili neistinitih podataka, dostavljanje krivotvorene dokumentacije ili prikrivanje činjenica od značaja za odlučivanje po Javnom pozivu može predstavljati osnov za krivičnu, prekršajnu i drugu odgovornost u skladu sa važećim propisima, kao i za odbacivanje prijave, obustavu dodjele/isplate sredstava, raskid ugovora, zahtjev za povrat dodijeljenih sredstava i pokretanje odgovarajućih postupaka od strane Ministarstva privrede Tuzlanskog kantona, zavisno od faze postupka u kojoj je nepravilnost utvrđena.


___________________
(potpis gradonačelnika/načelnika odnosno ovlaštene osobe)


M.P.

Mjesto  _______________
Datum  _______________

NAPOMENA: Izjavu je obavezno ovjeriti odgovarajućim pečatom JLS.

